

Radošo darbu konkurss pirmsskolas izglītības iestāžu vidējo un vecāko grupu bērniem

**Uzvedums, izrāde, dziesma „Kā mēs dzīvojam zaļāk”**

Iestudēt muzikālu priekšnesumu, teatrālu uzvedumu, vai dziesmu par tēmu „Kā mēs dzīvojam zaļāk”, iekļaujot tajā vēstījumu par saudzīgu attieksmi pret apkārtējo vidi, zaļu dzīvesveidu, atkritumu un dabas piesārņojuma samazināšanu.

**Mērķauditorija:**

Pirmsskolas izglītības iestāžu vidējās un vecākās grupas, 4 – 7 gadus veci bērni.

**Noteikumi:**

* Izdomāt ideju, izstrādāt scenāriju/tekstu. Praktiskais izpildījums tiek nofilmēts, un kopā ar idejas aprakstu iesniegts konkursa rīkotājam.
* Konkursa ietvaros tiek iesniegti kolektīvie grupu darbi.
* Pirmsskolas izglītības iestādei izvērtēt labākos darbus un iesniegt 1 – 5 no tiem.

**Iesniegšana:**

Darbus (filmēto materiālu, saglabātu zibatmiņā vai CD, un tekstu papīra formātā, ievietotu aploksnē) **līdz 2015. gada 1. decembrim** iesniegt vai nu SIA „Liepājas RAS” Grobiņas pagasta „Ķīvītēs”, vai arī Liepājas pilsētas Izglītības pārvaldē, 7. kabinetā, tel. 63489133, **Austrai Gūtmanei.**
Klāt norādīt darba autoru grupu, bērnu vecumu, pirmsskolas izglītības iestādes nosaukumu, pedagoga kontaktinformāciju.

**Vērtēšana:**

Katrs darbs tiks vērtēts individuāli. Kritēriji – oriģinalitāte un atbilstība tēmai, mākslinieciskais un tehniskais izpildījums. Konkursa rezultāti līdz 15. decembrim tiks paziņoti individuāli un publicēti mājas lapā [www.liepajasras.lv](http://www.liepajasras.lv).

**Balvas:**

Labākā un oriģinālākā radošā darba autoru grupa saņems galveno naudas balvu Eur 200,-, otrās vietas ieguvēju grupa saņems naudas balvu Eur 100,- un trešās vietas ieguvēji saņems naudas balvu Eur 50,-. Naudas balvas organizators paredzējis pirmsskolas izglītības iestādes vajadzībām pēc balvas ieguvēju ieskatiem.

*Pēc darbu iesniedzēju vēlmēm iesniegtos darbiņus varēs saņemt atpakaļ izmantošanai mūzikas u.c. nodarbībām savā pirmsskolas izglītības iestādē. Konkursa rīkotājs patur tiesības izmantot rakstīto un filmēto materiālu vides izglītības darba veikšanai.*

**Kontakti:** SIA „Liepājas RAS” sabiedrisko attiecību speciālists Viktors Birze, tālr. 63459093, mob. tālr. 26420306, e-pasts: info@liepajasras.lv

Sagatavoja:

V. Birze 26420306